โอกแลนด์ (รัฐแคลิฟอร์เนีย)

"โอกแลนด์" เปลี่ยนทางมาที่นี่ สำหรับความหมายอื่น ดูที่ โอกแลนด์ (แก้ความกำกวม)
| โอกแลนด์ Oakland |
| --- | --- |
นคร
ทิวทัศน์ของตัวเมืองโอกแลนด์ โดยมีอ่าวซานฟรานซิสโกเป็นฉากหลังศาลเดวิดสันโรงภาพยนตร์ฟ็อกซ์โอกแลนด์หอคอยทริบูนสะพานอ่าวฝั่งตะวันออกพระวิหารโอกแลนด์ทะเลสาบเมอร์ริตต์โอกแลนด์โคลีเซียมท่าเรือโอกแลนด์ พร้อมด้วยตัวเมืองโอกแลนด์และเบิร์กลีย์ฮิลส์
   ธง ตรา เวิร์ดมาร์ก
สมญา: "โอกทาวน์", "เดอะทาวน์"
คำขวัญ: "เลิฟไลฟ์"
ที่ตั้งในเทศมณฑลแอลามีดาและรัฐแคลิฟอร์เนีย
Oaklandที่ตั้งในรัฐแคลิฟอร์เนียแสดงแผนที่รัฐแคลิฟอร์เนียOaklandที่ตั้งในสหรัฐแสดงแผนที่สหรัฐ
พิกัด: 37°48′16″N 122°16′15″W﻿ / ﻿37.80444°N 122.27083°W﻿ / 37.80444; -122.27083
ประเทศ:  สหรัฐอเมริกา
รัฐ:  รัฐแคลิฟอร์เนีย
เทศมณฑล: แอลามีดา
สถาปนา: 4 พฤษภาคม 1852 (172 ปีก่อน) (1852-05-04)
ตั้งชื่อจาก: ป่าโอ๊กขนาดใหญ่ที่แต่เดิมปกคลุมพื้นที่
การปกครอง
 • ประเภท: นายกเทศมนตรีมีอำนาจมาก
 • องค์กร: สภาเมืองโอกแลนด์
 • นายกเทศมนตรี: เชิง เดา (D)
 • รองนายกเทศมนตรี: รีเบกกา แค็ปแลน (D)
 • สมาชิกวุฒิสภาแห่งรัฐ: แนนซี สกินเนอร์ (D)
 • สมาชิกสภาผู้แทนราษฎรแห่งรัฐ: บัฟฟี วิกส์ (D) มีอา บอนตา (D)
 • สมาชิกสภาผู้แทนราษฎร: บาร์บารา ลี (D)</ref>
พื้นที่
 • ทั้งหมด: 78.03 ตร.ไมล์ (202.10 ตร.กม.)
 • พื้นดิน: 55.93 ตร.ไมล์ (144.86 ตร.กม.)
 • พื้นน้ำ: 22.10 ตร.ไมล์ (57.24 ตร.กม.)
ความสูง: 43 ฟุต (13 เมตร)
ประชากร (2020)
 • ทั้งหมด: 440,646 คน
 • อันดับ: อันดับที่ 1 ในเทศมณฑล อันดับที่ 8 ในรัฐ อันดับที่ 45 ในประเทศ
 • ความหนาแน่น: 7,878.53 คน/ตร.ไมล์ (3,041.87 คน/ตร.กม.)
เดมะนิม: โอกแลนเดอร์ (Oaklander)
เขตเวลา: UTC−08:00 (PST)
 • ฤดูร้อน  (เวลาออมแสง): UTC−07:00 (PDT)
รหัสไปรษณีย์: 94601–94615, 94617-94624, 94649, 94659–94662, 94666
รหัสพื้นที่: 510/341
รหัส FIPS: 06-53000
รหัส GNIS: 277566, 2411292
เว็บไซต์: www.oaklandca.gov 
โอกแลนด์ (อังกฤษ: Oakland) เป็นเมืองที่มีประชากรมากที่สุดและเป็นที่ตั้งเทศมณฑลของเทศมณฑลแอลามีดา รัฐแคลิฟอร์เนีย สหรัฐอเมริกา เป็นเมืองท่าสำคัญทางชายฝั่งตะวันตก โดยเป็นเมืองที่ใหญ่ที่สุดในภูมิภาคอีสต์เบย์ของบริเวณอ่าวซานฟรานซิสโก เป็นเมืองที่ใหญ่ที่สุดอันดับที่ 3 ในบริเวณอ่าว และเป็นเมืองที่มีประชากรมากที่สุดเป็นอันดับที่ 8 ในรัฐแคลิฟอร์เนีย ด้วยจำนวนประชากร 440,646 คนในปี 2020  เมืองนี้ทำหน้าที่เป็นศูนย์กลางการค้าและกลไกทางเศรษฐกิจของบริเวณอ่าว เพราะเป็นที่ตั้งของท่าเรือโอกแลนด์ ซึ่งเป็นท่าเรือที่พลุกพล่านที่สุดในนอร์เทิร์นแคลิฟอร์เนีย และเป็นท่าเรือที่พลุกพล่านที่สุดอันดับที่ 5 หรือ 6 ในสหรัฐ โอกแลนด์เป็นเมืองเอกสิทธิ์ สถาปนาเมืองเมื่อวันที่ 4 พฤษภาคม ค.ศ. 1852
พื้นที่ของโอกแลนด์เคยเป็นผืนป่าผสมที่ประกอบไปด้วยทุ่งหญ้าชายฝั่งแคลิฟอร์เนีย ป่าโอ๊ก และป่าชายฝั่งตอนเหนือ ในปลายศตวรรษที่ 18 พื้นที่ของโอกแลนด์กลายเป็นส่วนหนึ่งของพื้นที่จัดสรรฟาร์มขนาดใหญ่ในอาณานิคมนิวสเปน และเป็นแหล่งทรัพยากรที่สำคัญ โดยไม้โอ๊กและเรดวูดบนเนินเขาถูกนำไปใช้ในการก่อสร้างเมืองซานฟรานซิสโก ดินที่อุดมสมบูรณ์ในพื้นที่ราบช่วยให้พื้นที่นี้กลายเป็นพื้นที่เกษตรกรรมที่อุดมสมบูรณ์ ในช่วงทศวรรษที่ 1850 วิทยาเขตแห่งแรกของมหาวิทยาลัยแคลิฟอร์เนียก่อตั้งขึ้นในเมืองโอกแลนด์ และในช่วงปลายทศวรรษที่ 1860 โอกแลนด์ก็ถูกเลือกให้เป็นจุดสิ้นสุดทางตะวันตกของเส้นทางรถไฟข้ามทวีป หลังจากเกิดเหตุการณ์แผ่นดินไหวรุนแรงในซานฟรานซิสโกปี ค.ศ. 1906 ชาวซานฟรานซิสโกจำนวนมากได้ย้ายมาอยู่โอกแลนด์ ส่งผลให้ประชากรเพิ่มขึ้น ที่อยู่อาศัยขยายตัว และโครงสร้างพื้นฐานได้รับการปรับปรุง เมืองนี้เติบโตอย่างต่อเนื่องในศตวรรษที่ 20 โดยมีท่าเรือที่พลุกพล่าน อู่ต่อเรือ และอุตสาหกรรมการผลิตรถยนต์ที่เฟ่องฟู
ระหว่างปี ค.ศ. 2019–2023 โอกแลนด์กลายเป็นเมืองแรกในประวัติศาสตร์สหรัฐ ที่สูญเสียทีมกีฬาในเมเจอร์ลีกอาชีพ 3 ทีมให้กับเมืองอื่นภายในระยะเวลาเพีบง 5 ปี ได้แก่ โอกแลนด์ไรเดอส์ (NFL) ไปที่ลาสเวกัส; โกลเดนสเตตวอร์ริเออส์ (NBA) ไปที่ซานฟรานซิสโก; และโอกแลนด์แอธเลติก (MLB) ซึ่งคาดว่าจะย้ายไปที่ลาสเวกัส